钦定古今图书集成/明伦汇编/人事典/第010卷 > 《素问》 > 《上古天真论》
## 钦定古今图书集成/明伦汇编/人事典/第010卷 > 《素问》 > 《上古天真论》

岐伯曰：“女子七岁，肾气盛，发长。”

女子七岁，肾气方盛。血乃肾之液，发乃血之馀。

《四七》筋骨坚，发长极。

《五七》、“阳明脉衰，发始堕。”

阳明之脉荣于面，循发际，故其衰也发堕。

六七，三阳脉衰于上，发始白。

血脉华于色，血脉衰，故“发白” 也。

丈夫八岁肾气实发长。

《五八》、肾气衰，发堕。

男子衰于气，故根气先衰而发堕也。

《六八》，阳气衰竭于上，发鬓颁白。

根气先衰。而标阳渐竭矣。《平脉篇》曰。寸口脉迟而缓。缓则阳气长。其色鲜。毛发长。阳气衰。故发鬓白也。

八八则发去。

数终衰极，是以不惟“颁白枯槁” 而更脱落矣。